पुनः आगे चलकर उपर्युक्त भाव के विपरीत यह (शिव-शक्ति) मिलन जब संतानोत्पत्ति हेतु सुख और वासनात्मक तृप्ति हेतु अधोमुखी गति के रूप में करना होता है तो सर्वप्रथम स्त्री के लिए पुरुष और पुरुष के लिए स्त्री की अत्यावश्यकता होती है अर्थात एक-दूसरे की उपस्थिति के बगैर सन्तानोत्पत्ति वाले लक्ष्य की पूर्ति की कल्पना ही नहीं की जा सकती है। यदि अपवाद स्वरूप बाल्मीकी और कुश की बात आ सकती है तो, यह ब्रह्म-तेज की बात है जिसको इन्कार नहीं किया जा सकता। इस सांसारिक व्यवस्था को कायम रखने हेतु सर्वप्रथम शिव और शक्ति को अपनी इच्छा-शक्ति (Will Power) का प्रयोग कर पुरुष रूप शिव और स्त्री रूपा शक्ति होकर ही सृष्टि रचना करना पड़ता है। शिव-शक्ति की इच्छा-शक्ति एक प्रकार की दैवी शक्ति होती है जो परमतत्त्वं(आत्मतत्त्वम्) रूप शब्द-ब्रह्म से हंसो रूप शिव-शक्ति रूप शब्द शक्ति को प्राप्त रहता है। शब्द-शक्ति का भी क्रिया-कलाप मनमाना नहीं हो सकता है क्योंकि यह भी मुख्यतः चार श्रेणियों में विभाजित हो कार्य सम्पादन करती है, जो अग्रलिखित है-